**ОДЛУКИ ЗА РАСПОРЕДУВАЊЕ НА СПЕЦИФИЧНИ СТОКИ ДОНЕСЕНИ ОД КОМИТЕТОТ НА ХАРМОНИЗИРАН СИСТЕМ**

Табелата подолу ги содржи одлуките за распоредување на специфични стоки донесени од страна на Комитетот на Хармонизиран систем на 74 та Сесија – Септември 2024 година, со нивните соодветни ХС шифрирани ознаки, опис на стоката и образложение за правниот основ.

**ХС КОМИТЕТ 74 СЕСИЈА**

|  |  |  |  |
| --- | --- | --- | --- |
| **Реден број** | **Опис на стоката** | **Распоредување** | **Образложување** |
|  | **Варено пилешко во прав**, составено од фин, сув прав добиен од пилешко месо, спакувано во вреќи од 25 кг. Се користи во прехранбената индустрија како состојка за производство на приготвени прехранбени производи како што се бујони, чорби, супи и нивни препарати. Изготвено е од следните состојки: варено механички одвоено пилешко месо (99,9%) и антиоксидативен екстракт од рузмарин (0,1%). | 0210 99 | Основни правила 1 и 6 |
|  | **Шеќерните сфери** се мали, бели, премачкани зрна направени од шеќер (80-91,5 %), пченкарен скроб (8,5-20 %) и прочистена вода (1,5 %) кои имаат изглед на мали топчиња/сфери со дијаметар од 500 μm ( 0,5 mm) до 0,8 mm. Шеќерните сфери се меѓупроизводи наменети да се користат од страна на фармацевтските компании како носител на активни супстанции. | 1701 99 | Основни правила 1, 3 (б) и 6 |
|  | **Печени лупени мунг зрна грав**, во рефусна состојба, со светло жолта боја, произведени со лупење и печење на зелените зрна на температура од 160 °C до 180 °C (со помош на електрична печка) во времетраење од 25 до 30 минути, природно раздвоени за време на процесот на печење. | 2005 51 | Основни правила 1 и 6 |
|  | **Закуски со наут, грашок и грав**, со содржина на следните состојки (според пакувањето на производот): брашно од наут (26%), зелен грашок (15%), жолт грашок (15%), црн грав (10%), сончогледово масло, оризово брашно, компиров скроб, сол и антиоксиданс (екстракт од рузмарин). Овие закуски имаат висока содржина на грашок и грав (65% според пакувањето). Овие материјали се обработуваат и трансформираат на следниов начин:  • микропелетите и парчињата грашок и грав се навлажнуваат со вода;  • навлажнетата суровина се пресува во калап и потоа се „вари/пука“ при изложување на топлина и притисок;  • производот потоа се попрскува со масло и се зачинува. | 2005 99 | Основни правила 1 и 6 |
|  | **Маркер за минерални масла** што овозможува верификација на потеклото, автентичноста и квалитетот на минералните масла, што во суштина содржи невидливи форензички маркери, јаглеводородни фракции (минерално масло) и бесконечно мала количина на боја. Производот е маркер подготвен за употреба и е наменет за додавање во мали количини (20 ml/1.000 l) на горива и други минерални масла. Производот нема влијание врз природата или на својствата на супстанциите во кои се додава. Бојата нема маркерска функција и нејзината единствена употреба е оперативна, за да не се добие забуна помеѓу различните користени маркери. Бојата станува незабележлива во горивата и другите минерални масла. Производот овозможува прецизно обележување на законските или усогласените минерални масла. За време на инспекцијата, примероците се анализираат (точно квантитативно мерење на концентрацијата на форензички маркери), со што се овозможува да се потврди автентичноста и усогласеноста на минералните масла или да се откријат недозволени или фалсификувани производи. Маркерот и методот за откривање овозможуваат откривање на разредувањето/фалсификувањето со исклучително прецизно квантифицирање на хемиските елементи.  Метод на откривање: спектрометрија на флуоресценција на рендген со соодветен аналитички метод и калибрации. Методот е прецизно мерење на еден од елементите на маркерите, со способност за детекција од десетини од ppb (0,1 микрограм на килограм). Методот на откривање овозможува откривање на најмалку 5% од фалсификување или разредување на означените горива. | 3824 99 | Основни правила 1 и 6 |
|  | **Спреј за сексуално одложување за мажи**. Спрејот содржи лидокаин 9,6 % w/w како активна состојка. Други состојки во спрејот се изопропил миристат, растворувач, стеаринска киселина и мирис. Спрејот се испорачува во 3-инчен спреј со пумпа што содржи 12 g производ. Секој претходно измерен спреј содржи 7,7 mg лидокаин и има приближно 120 дози на прскање по пакување. Активната состојка, лидокаин, е локален анестетик кој се користи за намалување на чувствителноста на пенисот непосредно пред сексуалниот однос. Намалувањето на чувствителноста брзо помага да се одложи ејакулацијата во случаи на пребрза или предвремена ејакулација (пребрзо доаѓа до кулминација). Количината што се користи и времето на траење се разликуваат во зависност од индивидуалните барања. Вообичаената препорачана доза е 3-8 спрејови кои се нанесуваат на главата и вратот на пенисот 5 до 15 минути пред сексуалниот однос. Производот е само за надворешна употреба. Нема напомена дека предметниот производ лечи, спречува или третира било каква болест или заболување. | 3824 99 | Основни правила 1 и 6 |
|  | **Воздушен ладилник** кој се состои од метално тело (куќиште); блок на површински водушен изменувач на топлина, радијаторски тип со едно коло – делови од изменувач на топлина направени во форма на блокови кои се состојат од регистар на бакарни цевки (во форма на калеми) опремени со алуминиумски перки; аксијални вентилатори со електрични мотори; колекторски системи за влез и излез на работниот медиум; системи за одводнување на кондензат; блок електрични системи за греење.  **Воздушниот ладилник** е елемент на системот за меѓуладење, кој е независно затворено коло во кое воден раствор на пропилен гликол циркулира како работен медиум. Во ова коло нема опрема за ладење, но уредот може да се загрее.  Принципот на работа на уредот е ладење на внатрешниот простор во просторијата за складирање на овошје кога протокот на воздух што го создаваат вентилаторите поминува низ блокот на изменувачот на топлина. Поради разликата помеѓу температурата на воздухот и температурата на работниот медиум, топлината на амбиенталниот воздух се апсорбира низ ѕидовите на цевките (калемите). Уредот може да ја промени влажноста бидејќи собраниот кондензат влегува во садот за одвод на производот, а кондензатот може да се користи за навлажнување на воздухот во просторијата за складирање. Уредот не вклучува компресор и истиот се прицврстува на таванот или ѕидовите во просториите за складирање на овошје. | 8415 90 | Основни правила 1 (Забелешка 2 (б) од Оддел XVI) и 6 |
|  | **Воздушен ладилник** кој се состои од метално тело (куќиште); блок на површински водушен изменувач на топлина, радијаторски тип со едно коло – делови од изменувач на топлина направени во форма на блокови кои се состојат од регистар на бакарни цевки (во форма на калеми) опремени со алуминиумски перки; аксијални вентилатори со електрични мотори; колекторски системи за влез и излез на работниот медиум; системи за одводнување на кондензат; блок електрични системи за греење.  Воздушниот ладилник е елемент на системот за меѓуладење, кој е независно затворено коло во кое воден раствор на пропилен гликол циркулира како работен медиум. Во ова коло нема опрема за ладење, но уредот може да се загрее.  Принципот на работа на уредот е ладење на внатрешниот простор во просторијата за складирање на овошје кога протокот на воздух што го создаваат вентилаторите поминува низ блокот на изменувачот на топлина. Поради разликата помеѓу температурата на воздухот и температурата на работниот медиум, топлината на амбиенталниот воздух се апсорбира низ ѕидовите на цевките (калемите). Уредот може да ја промени влажноста бидејќи собраниот кондензат влегува во садот за одвод на производот, а кондензатот може да се користи за навлажнување на воздухот во просторијата за складирање. Уредот не вклучува компресор и истиот се прицврстува на таванот или ѕидовите во просториите за складирање на овошје. | 8415 90 | Основни правила 1 (Забелешка 2 (б) од Оддел XVI) и 6 |
|  | **Воздушен ладилник** кој се состои од метално тело (куќиште); блок на површински водушен изменувач на топлина, радијаторски тип со едно коло – делови од изменувач на топлина направени во форма на блокови кои се состојат од регистар на бакарни цевки (во форма на калеми) опремени со алуминиумски перки; аксијални вентилатори со електрични мотори; колекторски системи за влез и излез на работниот медиум; системи за одводнување на кондензат; блок електрични системи за греење.  Воздушниот ладилник е елемент на системот за меѓуладење, кој е независно затворено коло во кое воден раствор на пропилен гликол циркулира како работен медиум. Во ова коло нема опрема за ладење, но уредот може да се загрее.  Принципот на работа на уредот е ладење на внатрешниот простор во просторијата за складирање на овошје кога протокот на воздух што го создаваат вентилаторите поминува низ блокот на изменувачот на топлина. Поради разликата помеѓу температурата на воздухот и температурата на работниот медиум, топлината на амбиенталниот воздух се апсорбира низ ѕидовите на цевките (калемите). Уредот може да ја промени влажноста бидејќи собраниот кондензат влегува во садот за одвод на производот, а кондензатот може да се користи за навлажнување на воздухот во просторијата за складирање. Уредот не вклучува компресор и истиот се прицврстува на таванот или ѕидовите во просториите за складирање на овошје. | 8415 90 | Основни правила 1 (Забелешка 2 (б) од Оддел XVI) и 6 |
|  | **Систем за ладење на процесорот**, составен од вентилатор, ладилник, RGB светла, држачи за фиксирање на вентилаторот, прицврстувачи со завртки за вградување на AMD приклучоци, универзална плоча со пластични спојници и метални сегменти/дупки за завртки, завртки и термичка паста. Вентилаторот е прикачен на ладилникот со посебни држачи.  Ладилникот е изработен од алуминиум и има специјална црна облога со керамички честички на површината и четири бакарни топлински цевки од 6 mm за подобрена ефикасност на ладењето. Уредот е дизајниран да ја отстранува и исфрла топлината од процесорот. Топлината ослободена од процесорот се апсорбира од перките на радијаторот, а вентилаторот создава проток на воздух и обезбедува отстранување на оваа топлина. | 8473 30 | Основни правила 1 (Забелешка 2 (б) од Оддел XVI) и 6 |
|  | **Возилото за транспорт на асфалтен материјал** е самоодна машина за изградба на патишта, која главно е составена од резервоар за прием, меѓу резервоар со тринасочен шнек за мешање и транспортери. Производот вклучува и моторен простор, седиште на операторот и тркала. Тој е дизајниран да ја преместува асфалтната смеса од камионот-кипер до асфалтниот поплочувач при континуирано поставување на асфалтот. Има конструкција дизајнирана да спречи одвојување на материјалот за време на транспортот. | 8479 10 | Основни правила 1, 3 (в) и 6 |
|  | **Личен уред за светлосна терапија** за употреба во сите околности и локации. Уредот е опремен со халоген извор на светлина во комбинација со оптичка единица за давање терапевтска, поларизирана светлина. Светлината достигнува степен на поларизација од 95% (590 - 1.550 nm), а нејзината бранова должина се движи од 350 - 3.400 nm. Уредот е наменет за широк спектар на примени, како што се заздравување на рани, ублажување на болка, анти-стареење, третман на дерматолошки нарушувања, сезонско афективно нарушување (SAD) или педијатриски заболувања, врз основа на ефектот на светлината што се користи за подобрување на клеточниот метаболизам и предизвикува специфични биолошки и клеточни реакции. Тој е ергономски и пренослив (тежи 0,5 кг) и може да се носи насекаде; на деловни или рекреативни патувања, тие лесно се вклопуваат во вашата торба или багаж. | 8543 70 | Основни правила 1 и 6 |
|  | **Личен уред за светлосна терапија** дизајниран за домашна употреба, во болница, во центри за третман и други установи за убавина или здравствена заштита. Уредот е опремен со халоген извор на светлина во комбинација со оптичка единица за давање терапевтска, поларизирана светлина. Светлината достигнува степен на поларизација од 95% (590 - 1.550 nm), а нејзината бранова должина се движи од 350 - 3.400 nm. Уредот е наменет за широк спектар на примени, како што се заздравување на рани, ублажување на болка, анти-стареење, третман на дерматолошки нарушувања, сезонско афективно нарушување (SAD) или педијатриски заболувања, врз основа на ефектот на светлината што се користи за подобрување на клеточниот метаболизам и предизвикува специфични биолошки и клеточни реакции. Достапен е или со функционална подлога или со ергономски држач за маса за полесно ракување. Тежи 3,4 кг без држач и 7,8 кг со држач. | 8543 70 | Основни правила 1 и 6 |
|  | **Самоодна бетонска мешалка** со функција за самотоварење. Производот е самоодна машина која се состои од кабина и шасија на моторно возило (содржи мотор со внатрешно согорување, рачен менувач, уреди за управување и сопирање) со вградена работна опрема со компоненти за товарење инсталирани на неа и е наменета за подготовка и истовар на бетон и малтер директно на градилиштето. Максималната брзина е 25 km/h. | 8705 40 | Основни правила 1 и 6 |
|  | **Воздушна пружина (од реверзибилен тип на ракавец)** која во основа се состои од гумена подлога зајакната со ткаенина (вулканизирана гума), челична плоча и пластичен клип, што наменета за употреба како компонента во системот за потпирање на полуприколки. Производот е дизајниран да апсорбира удари и нерамнини и да делува како изолатор на вибрациите и како погон за прилагодување на висината на шасијата. Пластичниот клип овозможува понатамошно подесување на брзината на пружината. | 8716 90 | Основни правила 1 и 6 |
|  | **Воздушна пружина (од затворен тип)** која во основа се состои од гумена подлога зајакната со ткаенина (вулканизирана гума), челична плоча и челичен среден прстен, што се користи како компонента во системот за потпирање на полуприколка или автобус. Производот е дизајниран да апсорбира удари и нерамнини и да делува како изолатор на вибрациите и како погон за прилагодување на висината на шасијата. | 8716 90 | Основни правила 1, 3 (в) и 6 |
|  | **Електронскиот монитор за крвен притисок** за автоматско мерење на крвниот притисок и отчукувањата на срцето, дизајниран за домашна (лична) употреба, не бара  интервенција на здравствен работник, во суштина се состои од манжетна за зглобот и пумпа за неговото надувување, сензор за мерење крвен притисок (притисок пресметан од осцилациите на артерискиот ѕид), екран што ги прикажува мерните читања, времето и датумот и други електронски компоненти, подготвени за малопродажба како сет кој вклучува две батерии, кутија за чување и упатство за употреба. | 9018 19 | Основни правила 1, 3 (в) и 6 |